Source: http://ateistit.fi/uutiset/uuti180628.html
Timestamp: 2020-02-23 13:25:07+00:00
Document Index: 21350527

Matched Legal Cases: ['kko ', 'kko ', 'kko ', 'kko\n', 'kko ', 'kko ', 'kko ']

Opetus- ja kulttuuriministeriö (OKM) jakoi 18.6.2018 tämän vuoden valtion yleisavustukset rekisteröidyille uskonnollisille yhdyskunnille. Määräraha oli 524.000 euroa kuten viime vuonnakin. Koko määräraha jaetaan. Hakuaika oli tänä vuonna 5.4.-10.5.2018.
Avustus jaetaan yhdyskunnan jäsenmäärän perusteella. Nyt käytettiin vuoden 2017 lopun jäsenmääriä. Yhdistysmuotoiset uskonnolliset yhteisöt eivät voi saada näitä avustuksia, eivät myöskään uskonnollisten yhdyskuntien paikallisyhteisöt.
Yleisavustusten jako alkoi vuonna 2008. Määräraha oli vuosina 2008-2015 vuosittain 200.000 euroa, mutta vuonna 2016 532.000 euroa ja vuonna 2017 524.000 euroa. Määräraha on jaettu kokonaan aina. Avustuksista päättää opetus- ja kulttuuriministeri Sanni Grahn-Laasonen.
Avustusta sai 28 yhdyskuntaa
Avustusta saaneiden yhdyskuntien lukumäärät ovat olleet: 19 (vuonna 2008), 20 (2009), 29 (2010), 18 (2011), 25 (2012), 27 (2013), 24 (2014), 23 (2015), 23 (2016), 28 (2017) ja 28 (2018). Vaikka rekisteröityjen uskonnollisten yhdyskuntien määrä kasvaa vuosittain, tämän avustuksen hakijamäärä ei kasva. Vuoden 2017 lopussa rekisteröityjä uskonnollisia yhdyskuntia oli yhteensä 129. Niistä 29 (22,5 %) haki tätä avustusta.
Hakemuksia tuli yhteensä 29, mutta Finlands svenska baptistsamfundin hakemus hylättiin, koska se saapui määräajan jälkeen.
Valtion yleisavustukset rekisteröidyille uskonnollisille yhdyskunnille vuonna 2018 uskonsuuntauksen mukaan:
Kristinusko 13 423.848 80,88
Islam 11 84.443 16,12
Juutalaisuus 1 8.372 1,60
Buddhalaisuus 2 6.445 1,23
Hindulaisuus 1 892 0,17
Yhteensä 28 524.000 100,00
Yhdyskunnan nimi Jäsenmäärä 31.12.2017 Avustus (euroa) Suhteellinen osuus (%)
1. Suomen Vapaakirkko 15 154 128 671
2. Katolinen kirkko Suomessa 14 034
3. Suomen Helluntaikirkko 9 417
4. Suomen Adventtikirkko
5. Ortodoksinen Pyhän Nikolauksen Seurakunta
6. Helsinki Islam Keskus 2 842
7. Suomen Islamilainen Yhdyskunta 1 654
8. Suomen Baptistikirkko 1 585
9. Tampereen Islamin yhdyskunta
1 567 13 305
986 8 372
11. Pohjois-Suomen Islamilainen Yhdyskunta
12. Suomen Metodistikirkko 816 6 929
13. Resalat Islamilainen Yhdyskunta – Suomen Ähl-e Beit
791 6 716
14. Suomen vietnamilaisten buddhalaisten yhdyskunta
707 6 003
15. Turun Islamilainen Yhdyskunta
16. Finlands svenska metodistkyrka 618 5 247
17. Suomen evankelis-luterilainen seurakuntaliitto
470 3 991
18. Helsingin Islam Seurakunta 444 3 770
19. Ortodoksinen Pokrovan seurakunta
408 3 464
20. Suomen Bosnjakkien Islam-yhdyskunta
371 3 150
290 2 462
22. Turun Bosnjakien Islam-yhdyskunta
281 2 386
23. As-Salaam Islamic Center & Masjid As-Salaam
251 2 131
24. Uuden toivon seurakunnat 251 2 131
25. Missionskyrkan i Finland
27. Krishnaliike / ISCKON Suomessa, Krishnarörelsen / ISCKON i Finland
28. Danakosha Finland
Yhteensä 61 495
524 000 n. 100,00
Vuoden 2017 avustuksen saajista listalta puuttuvat Finlands svenska baptistsamfund, joka sai tuolloin avustusta 7.719 euroa, ja Espoon Islamilainen Yhdyskunta Suomessa, jonka avustus oli tuolloin 3.221 euroa.
Jako-osuus 8,49 euroa/jäsen
Jako-osuudeksi muodostui ministeriön mukaan 8,49 euroa/jäsen (2017: 9,05 euroa/jäsen; 2016: 9,94 euroa/jäsen; 2015: 3,68 euroa/jäsen). Omat laskelmani päätyivät lukuun 8,52 euroa/jäsen (524.000:61 495=8,52). Jako-osuus pienenee, kun määräraha pysyi entisen suuruisena, mutta avustuksen saajayhdyskuntien jäsenmäärä kasvoi.
Jos Finlands svenska baptistsamfund olisi hakenut määräajassa avustusta, se olisi saanut sitä 859x8,404=noin 7.220 euroa.
Suurimman avustuksen (128.671 euroa) sai jälleen Suomen Vapaakirkko, pienimmän (442 euroa) Danakosha Finland.
Suurimmista rekisteröidyistä yhdyskunnista Jehovat todistajat (jäsenmäärä 31.12.2017 17.687), Myöhempien Aikojen Pyhien Jeesuksen Kristuksen kirkko (mormonit) (3.314) ja Suomen Islam-seurakunta (perinteinen Suomen tataarien yhdyskunta; 493) eivät halua hakea valtion yleisavustuksia. Ne katsovat pärjäävänsä omillaan. On myös pieniä yhdyskuntia, joille valtion raha ei periaatteessa kelpaa. Jos Jehovan todistajat olisi hakenut avustusta, sen osuus olisi ollut noin 117.000 euroa (2017: noin 124.000 euroa).
Jehovan todistajia voidaan kiittää suoraselkäisyydestä. Avustusta saavat yhdyskunnat taas voivat kiittää sitä jako-osuuden kasvusta ja tämän johdosta kaikkien avustusta saavien yhdyskuntien avustuksen kasvusta. Valtion kulut eivät vähene, koska koko määräraha jaetaan aina. Jos mikään yhdyskunta ei hakisi avustusta, tilanne olisi toinen.
Jos mainitut kolme yhdyskuntaa (yhteinen jäsenmäärä 21.494) olisivat hakeneet yleisavustusta, jako-osuus olisi pienentynyt noin 6,30 euroon.
Valtionavustus (suora budjettituki) vuonna 2018 Suomen ortodoksiselle kirkolle (57.544 jäsentä 31.12.2017; Tilastokeskus) on 2.543.000 euroa eli 44,19 euroa/jäsen. Vuonna 2017 avustus oli 43,65 euroa/jäsen.
Valtion yleisavustus vuonna 2018 Vapaa-ajattelijain liitto ry:lle (1.364 maksavaa jäsentä vuonna 2017) on 20.000 euroa eli 14,66 euroa/jäsen. Vuonna 2017 avustus oli 14,73 euroa/jäsen. Yleisavustus Vapaa-ajattelijain liitolle ei määräydy maksavien jäsenten perusteella ja on harkinnanvarainen. Avustus pysyi vuosina 2015-2017 22.000 eurossa, mutta vajosi pohjalukemiin (20.000 eur) tänä vuonna.